Wani Lauyan Kasar waje ya soki Gwamnatin Shugaban Kasa Buhari ▷ Legit.ng
Wani Lauyan Kasar waje ya soki Gwamnatin Shugaban Kasa Buhari
4 months ago 8757 views by Muhammad Malumfashi
- Wani Lauya yace kusan babu banbanci tsakanin Gwamnatin Buhari da mulkin Soji
- Emmanuel Ogebe yayi wani dogon jawabi a Ranar bikin Damukaradiyya na Kasar
- Babban Lauyan yace Shugaban Kasa Buhari bai san manufofin tsarin farar hula ba
Wani Lauya da ake ji da shi a Duniya mai rajin kare hakkin Bil-Adama mai suna Emmanuel Ogebe yayi kaca-kaca da Gwamnatin Shugaban Kasa Muhammadu Buhari inda yace sam Shugaban kasar bai san tsarin Damukaradiyya ba.
Lauya mai rajin kare hakkin Jama'a a kasar waje ya soki Buhari
Emmanuel Ogebe yayi jawabi ne a Ranar Damukaradiyya ta kasar a Legas inda ya zargi Shugaban kasar da kokarin ganin-bayan ‘Yan adawar sa na siyasa. Ogebe yace Shugaba Buhari ya saba tattake martabar Damukaradiyya a kasar.
Babban Lauyan yayi tir da yadda ake yakar ta’addanci a Kasar inda yace akwai son zuciya da nuna banbancin addini wajen Shugaba Buhari. Lauyan ya kuma sa alamar tambaya kan ‘Yan Matan Chibok da Dapchi da aka sace a baya.
Sahara Reporters ta rahoto Emmanuel Ogebe yana cewa mulkin Shugaba Buhari yayi kama da kama-karyar mulkin Sojoji. Ogebe yace babu abin da Gwamnatin Buhari ta sa gaba sai karyar tsiya da kuma yaudarar Jama’ar kasar nan.
Shi dai wannan Lauya yana gani Shugaba Buhari ya ba ‘Yan Najeriya kunya har a waje inda babu abin da yake yi sai daura laifin lalacewar kasar nan wasu Shugabannin a baya da kuma surutun kama barayin Gwamnati dare-da-rana.
Hausa NewsBuhari's ChildrenAisha Buhari
Top 10 richest pastor in Nigeria Henrietta Kosoko ICAN Nigeria When is JAMB registration closing Top 20 richest musician in the world